《返察矶回望九华》
宋代·董嗣杲

日落返察矶，无地可卓筇。
回首池阳山，九朵金芙蓉。
溪流出港急，树色收云封。
行客快两目，欲游悔无从。
依依此时心，维舟当要冲。
山游形梦寐，梦觉听遥钟。
应有神仙居，隔此江水重。
移棹近荻港，月出霜华浓。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。